FC København bekræfter, at de har hentet 29-årige Pierre Bengtsson tilbage til klubben på en femårig aftale. Han er hentet i Mainz.

FC København er blevet kædet sammen med sin tidligere backprofil Pierre Bengtsson, og nu bekræfter klubben, at svenskeren er tilbage i klubben på en femårig aftale.

Bengtsson har senest spillet som lejesvend i Bastia, men er købt af Mainz.

- Jeg har haft nogle gode snakke med Ståle, og det føles helt rigtigt for mig at vende hjem til FCK. Jeg har fulgt med i klubbens udvikling, siden jeg rejste ud, og det er imponerende, hvordan den udvikling har været.

- Det glæder jeg mig meget til at blive en del af. Jeg er utroligt glad for, at det er faldet på plads, og jeg kan ikke forestille mig et bedre skifte for mig end at komme hjem til FCK. Jeg glæder mig virkelig til at komme i gang og spille i Telia Parken igen, siger Pierre Bengtsson til fck.dk.

Bengtsson står noteret for 155 kampe for FCK.

Abonnement til F.C. Københavns hjemmekampe - Fast adgang fra 79 kr./md.* (*6 md. binding / min. 474 kr.)